I [[1810]] udrustede [[John Jacob Astor]] en ekspedition, der skulle prøve at finde en forsyningsrute som ville gøre det muligt at etablere en pelshandelsstation ved [[Columbia River]]s udmunding i Stillehavet. Da man var bange for angreb fra [[Blackfoot|Blackfoot indianerne]], lagde man ekspeditionens rute noget sydligere end den, som Lewis og Clark havde fulgt. Ruten gik gennem [[South Dakota]] og Wyoming og fulgte [[Snake River]] til denne møder Columbia River, som den så fulgte videre. [[Fil:DSCN6109 pacificspringsandsouthpass e 600.jpg|thumb|200px|right|South Pass, Wyoming. 2.301 m o.h.]]På tilbagevejen opdagede man ved et tilfælde [[South Pass]], et pas, gennem Rocky Mountains, der var forholdsvis nemt at passere. Passet ligger i det nuværende Wyoming og er fladt og bredt. De hjemvendende ekspeditionsmedlemmer fortsat langs [[Platte River]] til [[Missourifloden]], og denne rute viste sig farbar for vogne, og lederen af ekspeditionen, ''Robert Stuart'', havde dokumenteret den særdeles godt.<ref>Philip Ashton Rollins, ''ed.'', ''The Discovery of the Oregon Trail: Robert Stuart's Narratives of His Overland Trip Eastward from Astoria in 1812-13'', University of Nebraska, 1995, {{ISBN|0-8032-9234-1}}</ref>
Historie